safouaneb/arywiki huggingface dataset:
دماغ د ماطريوشكا

الدماغ د ماطريوشكا هو ميڭاقلدة فتيراضية لي عندها قوة حواسبية مڭضّرة بزاف، و كاتاخد الطاقة ديالها من كورة د ضايصون. لمفهوم قتارحو لكاتب لميريكاني روبرت ج. برادبوري ف 1997. كايتّعتابر الدماغ د ماطريوشكا موطور نجمي ديال لكلاص B، لي كايخدّم الطاقة ديال نجمة بشكل كامل. السمية ديال هاد لمفهوم موخودة من لمونيكات د ماطريوشكا الروسية. برادبوري خدّم هاد لمصطلح ف لانطولوجيا "عام مليون: الصيونص ف لحد لبعيد ديال لمعرفة" "Year Million: Science at the Far Edge of Knowledge". لمفهوم. لمفهوم ديال الدماغ د ماطريوشكا جا من لفكرة ديال تخدام كورة د ضايصون باش تشارجي ؤرديناتور ب حجم نجمة. لكلمة د "ماطريوشكا" خداها برادبوري من مونيكات ماطريوشكا الروسية لي كاتكون كلا وحدة مخشية ف لخرة، كيما الدماغ د ماطريوشكا كيكون مبني على كورات ديال ضايصون وحدة وسط وحدة. لقلدة ديال الدماغ د ماطريوشكا كاتبدى من لكورة د ضايصون الدخلانية لي كاتاخد الطاقة نيشان من النجمة، و التحوسيب ديال الدماغ د ماطريوشكا كايطلق مقدار كبير بزاف ديال الصهد الضايع لي كاتخدّمو الطبقة التانية ديال لكورة د ضايصون و هيّ غادية. باش ماتضيعش الطاقة بزاف، خاص الطبقات يكونو متقاربين بزاف. الشروط و لموارد لمطلوبين باش يتصاوب دماغ د ماطريوشكا كيتجاوزو لقدرة ديال لحضارة لبشرية ديال دابا. برادبوري قدّر بلي لبشرية غادي تكون عندها لقدرة باش تصايب دماغ د ماطريوشكا ف جوايه عام 2250. الدماغ د جوپيتر. الدماغ د جوپيتر هوّ بحال الدماغ د ماطريوشكا ولايني على مستوى قل، حيت كيكون مبني على كوكب ماشي على نجمة، و لفعّالية ديالو قوى حيت السينيال كينتاقل فيه بشكل زربان كتر على الدماغ د ماطريوشكا. الدماغ د جوپيتر و ماطريوشكا يقدرو يتطلّبو لمصاوبة ديال مادة لكومپيوترونيوم لفتيراضية (لي تقدر تّصاوب ب تخدام طيكنولوجيا النانو) و لي فتيراضيا يقدر لواحد يصنع بيها مادة قابلة للبرماجة. تخدام. ف عدد ديال لكتابات لمستقبلية و ديال التعاويد لعلمي، كاينين شكال مختالفين ديال التخدام د الدماغ د ماطريوشكا:
كومپيوترونيوم

لكومپيوترونيوم هوّ واحد لماطيرييل فتيراضي لي قتارحوه جوج باحتين، نورمان مارڭولوس و طوماصو طوفولي من معهد ام اي تي ف 1991، باش يقدر يتخدم ف لمصاوبة ديال "مادة قابلة للبرماجة"، لي تقدر تتخدم ف صنع اي حاجة كيما كانت. لمصطلح كيتخدّم تا ب معنى "توزيع ميتالي ديال لمادة لي يقدر يتستعمل ف لمصاوبة ديال ماكينة د التحوسيب". ف هاد السياق، لمصطلح مخدّم ف نفس لوقت باش يحيل ل توزيع نظري ميتالي ديال ماطيرييل فتيراضي لي يقدر يتصاوب ب النانوطيكنولوجيا، على لمستوى د لموليكيلات، الدرات، و لفرتيتات التحتدرية، و باش يحيل ل احسن شكل ولّا توزيع ديال ماطيرييل معروف ديجا باش يتصاوب ؤرديناتور. على حساب مقياس باروو (ڤيرسيون مبدلة ديال مقياس كارداشيڤ )، لي صاوبو لفيزيسيان دجون باروو، و كيصنّف لحضارات لكونية لمفتارضة، يقدر لواحد يتخيّل بلي لحضارات ماكيتوسّعوش ب الضرورة ف لفضاء و ف لموارد، بل كيؤپتيميزيو لمجال و لموارد ديالهم، بحيت كيبنيو قلدات بحال الدماغ د ماطريوشكا، لي كيكونو على شكل طبقات مصاوبين من لكومپيوترونيوم ضايرين على نجمة. ف لفيلم لوتائقي "لمتفردة راها قريبة: قصة حقيقية على لي جاي" "The Singularity Is Near: A True Story About the Future" لي خرج ف 2010، عالم لمستقبليات ريي كورزوايل ناقش لفكرة ديال موستقبال يولي فيه لكون عامر ب لكومپيوترونيوم. كورزوايل كيعتاقد بلي هاد لقضية تقدر تولي بصّح معا لبدية د لقرن 22، و تقدر تدار ب لمصيفطة ديال نانوبوتات ب زربة كبر من الزربة د الشعا، ولا ب تخدام محفّرات دودية "wormholes". زيادة على هادشي لمصطلح د لكومپيوترونيوم مخدّم بزاف ف لاعمال ديال التعاويد لعلمي.
الجامع الأموي ف دمشق

جامع بني امية الكبير، لمعروف بالجامع الاموي، هو الجامع اللي عطا الوليد بن عبد الملك لامر باش يتبنا ف ديمشق، لعاصمة د سوريا. كيتعتبر الرابع فالاهمية بين المساجد الاسلامية من بعد الحرمين ديال مكة والمدينة والمسجد الاقصى، هو واحد من افخم المساجد الاسلامية، ومن عجائب الاسلام السبعة ف لعالم. بدا لبني د الجامع الاموي ف عام 705م على يد الوليد بن عبد الملك، اللي جاب صنّاع من الفرس والهنود، وحتى امبراطور بيزنطة صيفط مية فنان يوناني باش يشاركوا فتزيينو. هاد الجامع خدى بزاف ديال المدح والوصف، خصوصا من الرحالة والمؤرخين والادباء اللي زاروا دمشق عبر العصور. كانوا كيشكروا بزاف ف زواق سقف المسجد والجدران ديالو اللي عامرة بالفسيفساء الملونة، والرخام اللي تدار فالبني. ولكن هاد الزواق تطمس بزاف بناءً على فتاوى اللي قالت بلي ما تجوزش، حتى رجعوا يكتاشفوها ويصلحوها فعام 1928. المؤرخ فيليپ حتي قال عليها: "هاد الزينة كتمثل الصناعة الاهلية السورية، وماشي الفن اليوناني ولا البيزنطي. "
باس طير

باس طير (بلينݣليزية: Basseterre، بلكريول: Basterre) هي لعاصيما د سان كيتس ؤنيڤيس و اكبر مدينة فيها. جات ف لجنوب لغربي د لجزيرة د سان كيتس، و كاطّل على لبحر د لكاريبي. تيسكنو فيها تقريبا 17. 000 واحد، و هي وحدا من اقدم لمدون د الشرق د لكاريبي. لاصل د السميا جاي من لفرانساويا من لوقت اللي ستعمرات فرانسا ديك لموطع، و اسسات لمدينا ف 1627. باس طير تاتعني بلفرانساوية لارض لهابطا، حيت جات ف بلاصة واطيا و كاطّل على لبحر.
أسلوب جمعية علم النفس لميريكانية

تعديل اسلوب جمعية علم النفس لميريكانية (ب ) هو مجموعة ديال القواعد و المعايير التي كتوفر اساس ديال التواصل الاكاديمي الفعال، بحيث كتعاون الكتّاب باش يعبرو على افكارهم بشكل واضح و دقيق و منظم، لاصل د لاسلوب. اسلوب APA بدا فـ 1929، فـ وقت لي جتامعو مجموعة ديال علماء لپسيكولوجيا، الانثروپولوجيا، و مديرين الاعمال، و قررو يوضعو مجموعة ديال القواعد البسيطة لي كاتسهل لقراية و الفهم. المقال ديالهم فـ المجلة العلمية "Psychological Bulletin" كان كيهدف ل وضع "معيار" للاستفادة من هاد الاسلوب. من وقتها، كبرت المعايير ديال "Publication Manual" باش تواكب حتياجات الباحثين، الطلاب، و المدرسين عبر مجالات مختالفة بحال العلوم الاجتماعية، الرعاية الصحية، العلوم الطبيعية، و الانسانية. تخدام د لاسلوب. هاد الاسلوب كيعمل على توحيد طريقة الكتابة و التنسيق فـ المقالات الاكاديمية، و بالتالي كيسهل على القارئ باش يتبع الافكار الرئيسية للمقال بلا ما يتشتت اولا يتقلب فـ التنسيق. هاد النظام كيضمن شمولية فـ ذكر المراجع و التفاصيل الاساسية ب طريقة واضحة، بحيث القارئ يعرف المصدر الموثوق ل كل فكرة اولا معلومة. ملي كايتم تطبيق اسلوب APA ب شكل صحيح، كيولي النص منظم بشكل مزيان، و كل فكرة عندها سياق واضح مع المصادر المشار ليها ب دقة. هكا كيتم تقديم لمعلومات لعلمية بطريقة معتارف بيها دوليًا. الاسلوب كيغطّي اساسًا الكتابة العلمية فـ مجالات بحال لپسيكولوجيا، التمريض، لبيزنيس، الطيليكوم، و الهندسة، و بزاف ديال المجالات الاخرى المرتابطة بالعلوم الاجتماعية والسلوكية. كيهم تحديد الاسلوب اللي خاص المؤلفين يتبعوه فـ اعداد المخطوطات اللي غادي يتم نشرها ف المجلات الاكاديمية اولا الاعمال المقدمة فـ السياقات الاكاديمية. النسخة اللخرانية. الطبعة السابعة ديال دليل النشر ديال الجمعية لميريكانية ديال لپسيكولوجيا (APA) هي الحالية و خرجات ف اكتوبر 2019. الهدف من الكتاب كان هو مساعدة الناس باش يحسنو النيڤو ديالهم كا كتّاب و متواصلين ب تعزيز الوضوح و الديقة و الشمولية. الكتاب فيه موارد جديدة للطلاب، بحال صفحة العنوان ديال الطلاب، و انماط الوراق ديالهم، و امثلة للمراجع ديال الطلاب بحال المواد ديال حزم الدروس ف لاقسام الدراسية و المصادر ديال المواقع ديال الاقسام. الكتاب كيتضمن حتى معايير جديدة للتقرير ديال مقالات المجلات بالنسبة للبحوث النوعية و المختلطة، زيادة على تحديثات ف المعايير ديال البحوث الكمية. و تدار تحديث الارشادات الخاصة باللغة الخالية من التحيز باش تعكس افضل الممارسات الحالية ف التعامل مع خصائص الاشخاص الشخصية. الدليل كياخذ بعين الاعتبار امكانية الوصول ل مالين الاحتياجات الخاصة للمرة اللولة. الجمعية لميريكانية ديال لپسيكولوجيا خدمات مع خبراء فالمجال باش تضمن بلي ستيل APA ساهل ف لوصول. مثلاً، صيغة الاستشهاد داخل النص كاتولي مختاصرة باش تكون اسهل ف لقراية للناس اللي كايخدمو القارئات الالكترونية اولا اللي عندهم اعاقات ذهنية. ريوس الصفاحي (Running heads) كتستعمل ف الوراق اللي كاتتبع ستيل APA. الراس المختاصر هو نسخة قصيرة من عنوان الورقة كيتضمن فالهادر مع نمرة الصفحة. ف الوراق ديال الطلاب، نمرة الصفحة كاتحط فالهادر ولكن العنوان ما كيتحطش الا اذا قال الاستاذ اولا المؤسسة التعليمية شي حاجة مختلفة. الدليل فيه مئات الامثلة للمراجع، بما فيها تنسيقات ل وسائل الاعلام السمعية البصرية، وسائل التواصل الاجتماعي، و المواقع الالكترونية. كاينين بزاف ديال الامثلة للبيانات و الاشكال، بما فيها امثلة بسيطة و ساهلة للطلاب بحال الرسوم البيانية. كاينين حتى اوراق امثلة للمهنيين و الطلاب.
ݣوكيش ضوماراجو

ݣوكيش ضوماراجو (من مواليد 29 ماي 2006) هو لعّاب شطرنج هندي. هو ثالث اصغر استاذ كبير (ݣران ماسطر) فالتاريخ، وثالث اصغر لعّاب وصل لتصنيف 2700، واصغر لاعب وصل لتصنيف 2750. هو بطل المرشحين الحالي واصغر واحد فاز بها بعد ما ربح نسخة 2024 وجمع 9 نقاط من 14 ماتش. هاد الشي خلاه اصغر متحدي على لقب بطل العالم فالشطرنج. حياتو الشخصية. تولد ݣوكيش في عائلة من الطيلوڭو في 29 ماي 2006 في تشيناي، تاميل نادو جنوب الهند. اصل واليديه من منطقة دلتا جودافاري في ولاية اندرا پراديش. باه، الدكتور راجينيكانت، طبيب جراح ديال لودن والنيف والقرجوطة، والام ديالو الدكتورة پادماڤاتي، عالمة ديال لميكروبيولوجيا. كاريير ديالو. اول لقب دولي. ف 2015 حصل على لقب "ماستر مرشح" بعد ما ربح ف فئة تحت 9 سنين ف بطولة الشطرنج الاسيوية ديال لمدارس. تحقيق لقب ماستر دولي و ݣران ماستر. واصل التقدم بالزربة و ولّا "ماستر دولي" ف 2018 و "ݣران ماستر" ف 2019، وهو عندو 12 عام و7 شهور و17 يوم. اصغر بطل عالمي فالشطرنج. ݣوكيش بكى من الفرحة من بعد ما تاكد فوزه بلقب بطل العالم فالشطرنج وعمرو 18 عام، وتفوق على الاسطورة كاسپاروڤ. و احتفل مع لواليد ديالو وسط احتفالات كبيرة فالهند، وقال فمؤتمر صحفي انه كان كيتمنى هاد اللحظة من 10 سنين. فوزو كيعتبر نقطة فارقة للهند اللي ولاّت قوة عظمى فالشطرنج، وتكلمو عليه العديد من الرياضيين الكبار بحال لعّاب الشطرنج ڤيسواناثان اناند و لعّاب لكريكيت ساشين تندولكار. ݣوكيش ضوماراجو من الهند ولى اصغر بطل عالمي بلا منازع فالشطرنج الكلاسيكي من بعد ما فاز على دينݣ ليرين فالماتش النهائي اللي تدار فسنغافورة، و سالا ب النتيجة 7. 5-6. 5 لصالحو. الماتش النهائي دخلوه اللعّابا و همّا متساويين فالنقاط، وكان كيبان بلي غادي يدخل فالجولات السريعة، ولكن ݣوكيش قدر يحسمو لصالحو بعدما ارتكب دينݣ خطا.
حيزب الله

حيزب الله هوّ حيزب سياسي اسلامي شيعي لبناني و جماعة مسلّحة شبه عسكارية. الجناح الشبه عسكاري ديال حيزب الله كيتسمى "مجلس الجهاد"، و الجناح السياسي ديالو هوّ "كتلة الوفاء للمقاومة" لي كاينة ف لبرلمان د لبنان. لقوة لعسكارية ديال حيزب الله تقدّرات ب لقوة ديال جيش متوسط لحجم ف جوايه 2016. تاسس حيزب الله ف 1982 من عند فقها لبنانيين كا ستيجابة ل لاجتياح لاسرائيلي د لبنان. لحيزب ستلهم بزاف من التورة لاسلامية د 1979 ف ايران، و لموضيل ديال لحكم د اية الله روح الله خوميني، و عندو علاقات قوية معا النظام ف ايران. لمجموعة تدعمات ف اللول من عند 1500 مدرّيب من لحرس التوري لاسلامي لايراني لي عاونو ف توحيد لفراقي الشيعية تحت اللواء ديال حيزب الله. ف 1985، حيزب الله خرّج بيان رسمي لي وضّح فيه لاهداف الرئيسية ديالو، لي منّها تحياد التاتير لغربي من لمنطقة، تدمير اسرائيل، لولاء للمرشد لاعلى ديال ايران، و تاسيس حكومة اسلامية متاترة ب الاديولوجيا ديال النظام لايراني. لبيان ف نفس لوقت شدّد على لاستقلالية ديال لبنان ف لقرار و السيادة. ف التمانينات و التسعينات، تقاتل حيزب الله ضد اسرائيل و جيش لبنان الجنوبي لمسيحي، و النتيجة د هادشي كانت انسحاب اسرائيل من الجنوب د لبنان ف عام 2000. لعب حيزب الله دور كبير ف حرب لبنان د 2006، و من بعد كان طاراف ف لحرب لاهلية ف سوريا من جيهت النظام ديال لاسد ضد لمعارضة السورية. ف 2009، جدّد حيزب الله لبيان ديالو باش يعارض الطائفية السياسية، يتقرّب من لحاراكات لي ماشي اسلامية، و يدعو ل حكومة ديال لوحدة لوطنية. من جيهت السياسة لبرّانية، ماتبدّلوش لمواقف ديال حيزب الله لي بقى كيعتابر السطراتيجيات ديال لميريكان و الدور ديال اسرائيل محاولات ديال احتلال لمنطقة. من التسعينات د لقرن 20، ولّا حيزب الله قوة سياسية كبيرة ف لبنان. لمجموعة كاتسيّر ريزو كبير ديال لخدمات لاجتماعية، منها مدارس و سبيطارات، زيادة على لقناة لفضائية المنار. كتلة الوفاء للمقاومة لي تابعة ل حيزب الله عندها 15 كرسي ف لبرلمان اللبناني، شي لي كيخليه فاعل قوي ف السياسة د لبنان. من مور التفرڭيعات د لمرسى د بيروت ف 2020، تتّاهم حيزب الله ب وضع عراقيل ل محاولات محاسبة لمسؤولين، شي لي زاد طيّح الشعبية ديالهم. ف الصونداج ديال لباروميطر لعربي، 55% د اللبنانيين ڭالو بلي "ماعندهم تا شي تقة ف حيزب الله". وخا داكشي كاتبقى عندو شعبية كبيرة عند اللبنانيين الشيعيين. وخا كانو دعوات من قرارات ديال مجلس لامن ديال لامم المتحدة باش يتحيّد السلاح ل حيزب الله، هاد اللخر زاد وسّع لقدرات لعسكارية ديالو. الجناح لعسكاري ديال حيزب الله دابا راه قوى من الجيش اللبناني، شي لي كيخليه واحد من اقوى لفاعلين ف لعالم من غير الدول. ف 2021، حسن نصر الله، الزعيم ديال حيزب الله ف داك لوقت، ڭال بلي عندهم 100. 000 عسكري. حيزب الله يقدر يكون متورط ف عدد ديال لهجمات لكبيرة، منها شكوك بلي شارك ف لهجمة على السفارة د لميريكان ف بيروت ف 1983 و لهجمات على لقشلات لعسكارية ديال لميريكان و فرانسا ف بيروت ف نفس لعام. زيادة على لاغتيال ديال رفيق لحريري ف 2005، و عمليات خرين ديال التفرڭيع و لاختطاف. وخا كاينين اكاديميين كيعتابرو حيزب الله حاراكة د لمقاومة، كاينين كتر من 20 دولة كيعتابرو الجناح لعسكاري ديالو، ولّا ڭاع لحيزب كامل، جماعة ارهابية.
صورة مصغرة

الصورة المصغرة (بلينݣليزية: Thumbnail) هي صورة صغيرة كتظهر حدا عنوان الڤيديو ف الصفحة الرئيسية اولا ف البحث ف يوتيوب و سيتات خرين ديال لڤيديوات. كتعتبر هاد الصورة من اهم الحوايج باش تجذب المشاهدين وتزيد ف التفاعل مع الڤيديوهات. الصورة المصغرة كتخدم كاداة تسويقية باش تجلب الانتباه، وهادشي كيزيد من فرص النقر على الڤيديو وكيحسن نسبة المشاهدات.
حسن نصر الله

حسن نصر الله (مزيود ف 28 نونبر 1959، توفى ف 27 شتنبر 2024) كان فقيه شيعي و سياسي لبناني، لي كان تالت واحد شد لمنصب ديال لامين لعام ديال حيزب الله، من 1992 تال لاغتيال ديالو ف 2024. تزاد حسن نصر الله ف الضواحي ديال بيروت ف فاميلة شيعية، و كمّل قرايتو ف مدينة صور. تماك نضمّ واحد لمدة ل حاراكة امال (ب )، و من بعد قرا ف واحد لمدراسة شيعية ف مدينة بعلبك. قرا و قرّا موراها ف مدراسة تابعة ل نفس لحاراكة. نضمّ نصر الله ل حيزب الله فاش تكوّن لمرة اللولة باش يقاوم اسرائيل ف لغزو ديالها ل لبنان ف 1982. مشى واحد لمدة يدير دراسات دينية ف ايران، و فاش رجع ولّا لامين لعام ديال حيزب الله، بعدما تغتال لي كان سابقو عباس لموساوي ف غارة جوية اسرائيلية ف 1992. تحت لقيادة ديال نصر الله، حصل حيزب الله على صوارخ بعيدة لمدى، لي جعلاتو قادر يضرب شمال اسرائيل. بعدما تكبّدات اسرائيل خسائر كبيرة ف لارواح بعد 18 عام ديال لاحتلال، ضطرات تتراجع من جنوب لبنان ف عام 2000، شي لي طلّع الشعبية ديال حسن نصر الله ف منطقة الشرق لاوسط، و لمكانة ديالو ف لبنان. حيزب الله صقل الصورة لاعلامية ديال نصر الله كا قايد عندو كاريزم كبير، ولايني هاد الصورة ضعافت معا لوقت. ف لحرب لاهلية السورية، حيزب الله حارب معا النظام السوري ضد لمعارضة لي نصر الله عتابرهم "اسلاميين متطرفين". نصر الله دعم "محور لمقاومة"، لي هو تحالف ماشي رسمي ديال الجماعات لي كاتدعمها ايران ضد اسرائيل و لميريكان. من مور لمطايفة د غزة و اسرائيل د اكتوبر 2023، حيزب الله دخل ف حرب معا اسرائيل. ف 27 شتنبر 2024، دارت اسرائيل غارة جوية على لمقر ديال حيزب الله لي تّقتل فيها حسن نصر الله.
كينݣسطاون

كينݣسطاون (بلينݣليزية: Kingstown - لمعنا ديالها: لمدينا د الماليك) هي لعاصيما د سانت ڤينسنت و لݣرونادين و اكبر مدينة فيها. جات ف لجنوب ڭاع د لجزيرة د سانت ڤينسنت، و كاطّل على لبحر د لكاريبي. تيسكنو فيها تقريبا 13. 000 واحد، و فيها اكبر مرسا ف لبلاد. التاريخ ديالها. تاسسات كينݣسطاون ف 1722، من مستعمرين فرانساويين جاو لتمّا.
كاستريس

كاستريس (بلينݣليزية: Castries) هي لعاصيما د سانط لوسيا و اكبر مدينة فيها. جات ف الشمال لغربي د لبلاد، و كاطّل على لبحر د لكاريبي. تيسكنو فيها تقريبا 34. 000 واحد، و فيها لمقر ديال لمنضمة ديال لبلدان د الشرق د لكاريبي.
سان سالڤادور

سان سالڤادور (بالصبليونية: San Salvador) هي لعاصيما د الصالڤادور و اكبر مدينة فيها. جات ف لوسط د لبلاد، ما بين لبركان د سان سالڤادور و الضاية د ايلوپانڭو. تيسكنو فيها تقريبا 1. 6 مليون د الناس، و هو اللي مخليها تكون ما بين اكبر لمدون د امريكا لوسطانية. التاريخ ديالها. سان سالڤادور مدينا قديما، كانو ساكنين فيها لقبايل د پيپيل، و لكن خواوها ف 1525 ملّي دخلوليها الصبليون. رحلات لمدينا جوج مرات بسباب لحروب، و دازو عليها زلازل (اكبر واحد كان ف 1854)، و تفرڭيعات ديال براكين (منها وحدا كبيرا ف 1917).
محمد لخلفي

محمد لخلفي (مزيود ف 2 مارس 1937 ف الدارلبيضا، توفى ف 21 دجنبر 2024 ف نفس لمدينة) مومتيل مغريبي، لي كيتّعتابر من روّاد الجيل اللول ديال لمسرح لمغريبي. حياتو. لعب لخلفي ف ادوار مختالفة على خشبة لمسرح، و شارك ف بزاف د اللقاءَات و لعروض لفنية و لمسرحية. بان ف لمسرح لمرة اللولة ف 1957 ف مسرح لهواة معا الطيب الصديقي و احمد الطيب لعلج، و غيرهم. ف 1959، اسس فرقة "المسرح الشعبي"، و من بعد فرقة "الفنان المتحدين"، لي قدّمات سبعة د لمسرحيات. اول وحدة كانت مسرحية "العائلة المثقفة"، لي بانت فيها ثريا جبران ف دور لبوطولة. كان من اللولين لي بانو ف التلفازة من فاش بدات ف الستينات د لقرن 20، و قدّم فيها فيلم بوليسي ب عنوان "التضحية"، و موراها مسلسل "بائعة الخبز". شارك ف بزاف د لاعمال، منها فيلم "سكوت، اتجاه ممنوع" ديال لموخريج عبد الله الصباحي، و فيلم "هنا و لهيه" ديال محمد اسماعيل. زيادة على هادشي، شارك ف لمسلسل التاريخي ملوك الطوائف، و لعب دور فرد من عائلة بنزيري ف مسلسل لالة فاطمة لي نتجاتو دوزيم. توفى محمد لخلفي ف دارو ف الدارلبيضا، بعدما كان دوّز شهراين ف السبيطار، و كان خرج منو ف 19 دجنبر.
پورت ؤف سپاين

پورت ؤف سپاين (بلينݣليزية: Port of Spain - لمرسا د صبانيا) هي لعاصيما د طرينيضاض ؤ طوباݣو و تالت اكبر مدينة فيها. جات ف الشمال لغربي د لجزيرة د طرينيضاض، و تيسكنو فيها تقريبا 50. 000 واحد. هي لعاصيما د لبلدان اللي دازو عليها من 1757 تال دابا (لامبراطورية الصبليونية، ستيعمار لبريطاني، لفيديرالية د لهند لغربية، لجمهورية د طرينيضاض ؤ طوباݣو). پورت ؤف سپاين فيها اكبر مرسا ف لبلاد، و اكبر بورصة ف لمنطقة د لكاريبي كاملا، و معروفا ب لمهرجان ديالها (لكارناڤال)، اللي تيكون كل عام ما بين اللخر د فبراير و اللّول د مارس.
جورج نورمان برنارد

جورج نورمان برنارد (بالنݣليزية: George Norman Barnard) (تولد نهار 23 دجنبر 1819 - ومات نهار 4 فبراير 1902) كان واحد المصور ميريكاني مشهور بتصاور ديال الحرب الاهلية الميريكانية. حياتو. تزاد برنارد ف كوڤنتري (كونيتيكت) فعائلة كتخدم ف الفلاحة. مات باه فعام 1826 وتربى عند العائلة ديالو ف مدينة قريبة. تزوج فعام 1843 ورحل لمدينة اوسويݣو ف نيويورك، تما بدا بالخدمة ف ؤطيل قبل ما يدخل لمجال التصوير. الخدمة ديالو. برنارد كان من اول ناس لي ستعملو تقنية الداݣيروتايب ف ميريكان. صور واحد الحريق مهم ف اوسويݣو فعام 1853، وهاد التصاور كيعتبروها المؤرخين من اول التصاور الاخبارية ف التاريخ. الحرب الاهلية. خدم برنارد كمصور رسمي ف الجيش مع الجنرال وليام شيرمان. كان كيصور التحصينات والقناطر والوثائق العسكرية. فعام 1866 نشر كتاب سميتو "مناظر مصورة من حملة شيرمان" (ب) فيه 61 صورة كتبين اثار الحرب.
ؤطو هوط كي

ؤطو هوط كي (ب نݣليزية: AutoHotkey) هو برنامج خدام ف ويندوز، فابور و مفتوح المصدر. هو لغة برمجة نصية دارت باش تسهل الخدمة اللي كتعاود ف اورديناطور. تاريخ. بدا هاد البرنامج ف عام 2003 من عند كريس مالت. من نهار اللي خرج و هو كيتطور بفضل مجتمع المطورين المتطوعين. النسخة اللّولة. ف 2010، AutoHotkey v1. 1 (اللي كانت معروفة اصلاً ب اسم AutoHotkey_L) ولات المنصة الرئيسية للتطوير المستامر ديال AutoHotkey. ف اواخر عام 2012، ولاّت الفرع الرسمي. النسخة الثانية. ف يوليوز 2021، خرجات اول نسخة بيطا ديال AutoHotkey v2. ونهار 20 نوفمبر 2022، خرج اول مرشح للاصدار، وكان مخطط باش يخرجو الاصدار لكامل ديال v2. 0. 0 من بعد ف نفس العام. نهار 20 دجنبر 2022، الاصدار v2. 0. 0 خرج ب شكل رسمي. و نهار 22 يناير 2023، ولاّت AutoHotkey v2 النسخة الرئيسية الرسمية. اما النسخة اللّولة AutoHotkey v1. 1 ولات قديمة و ما بقاوش كيزيدو فيها ميزات جديدة، ولكن الموقع باقي كيدعم هاد النسخة. امتلة و كيفاش تخدم به. النسخة التانية فيها بزاف ديال المميزات و تتختالف كتابة د لكود ديالها على النسخة اللولة، مثلا يلا بغا لواحد غير يكتب هاد الكلمة "drjg" باش تعطيه "ڭ" غايخصو يدير هاد الكود ف فيشي جديد سميتو متلا: swihla. ahk و كيبرك عليه باش يخدم و من بعد غير كيتب ف لكلاڤي الكلمة "drjg" كاتعطيه "ڭ" و نفش الشي يقدر يديرو لواحد معا حروف فحال ڨ پ هادا مثال خور باش تقال 6 د لفيشيات ف البيرو يعني كيختاصر الوقت باش تقال كل واحد: هادا مثال كيخلي لواحد يقاد فيشي مثلا ديال js ولاّ docx ولاّ txt و يخبع فيه دكشي اللي منسوخ مثلا يلا لواحد دار كوپي ل شي حاجة و بغا يقاد فيشي غير ب لكتابة ديال ccahk ف لكلاڤيي يعطي فيشي سميتو 1. ahk ف البيرو فيه دكشي اللي كوپا لواحد المميزات. اللونڭاج. اللونڭاج ديال ؤطو هوط كي مبنية على اساس بسيط و ساهل ف التعلم. المستخدمين يقدرو يكتبو سكريپتات (نصوص برمجية) باش:
شنتي

الشنتي (ب، ب، السمية لعلمية Secale cereale) نوع ديال لعشوب كيتّزرع على ود لحبوب ديالو، و كيتّعتابر محصول ديال التغطية و ديال لعلف. الشنتي كيتّزرع سيرتو ف لمناطق ديال شرق و شمال ؤروپا و روسيا. هاد لعشبة كاتقاوم لبرد و التربة لفقيرة كتر من لحبوب لخرين. النمو لقوي ديالها كيقضي على النبتات الطفيلية، و كاتعطي بزاف د لعلف ل لبهايم ف لبدية د لعام. كيتّعتابر الشنتي قريب ف لقبيلة ديال لڭمايح لي منها لڭمح و الشعير. كيتخدّم الشنتي ف لمصاوبة ديال لخبز، لبيرة، لويسكي د الشنتي و لعلف د لبهايم. ف لقرون لوسطانية، الشنتي كان منتاشر بزاف ف لكوزينة ديال سكانديناڤيا، و لخبز الناشف ديال الشنتي باقي عندو شعبية تماك. ؤروپا كاتنتج النص د لمحصول ديال الشنتي ف لعالم، ولايني قليل منو لي كيدوز ف التجارة لبرّانية، حيت كيتخدّم سيرتو ف لاستهلاك لمحلي. كاينة عشبة هجينة مابين الشنتي و لڭمح لي كاتسمّى ب لعربية "شيقم" و ب النڭليزية "triticale"، لي كاتدمج لخصايل ديال لمزروعات بجوج، و كاتّنتج ب كميات كبيرة ف لعالم كامل. ف لفولكلور لؤروپي، "ديب الشنتي" (ب ) هوّ شيطان كيخطف الدراري الصغار و كياكلهم.
هابانا

هابانا (بالصبليونية: La Habana) هي لعاصيما د كوبا و اكبر مدينة فيها. جات ف الشمال لغربي د لبلاد، تيدوز منها لواد د المينداريس، و كاطّل على لخليج د لمكسيك، اللي جا ف لغرب ڭاع د لمحيط لاطلسي. تيسكنو فيها تقريبا 2. 5 مليون د الناس، و هو اللي مخليها تكون اكبر مدينة ف لمنطقة د لكاريبي من جيهة لعدد د السكان. لمدينة لقديمة د هابانا، اللي اسسوها لمستعمرين الصبليون ف 1519، مسجّلا ف اللائحة ديال مواقع الترات لعالمي ديال ليونيسكو من 1982. هي لعاصيما د لجزيرة من 1607، و ديال لجمهورية د كوبا من لعام اللي ستاقلات فيه، اللي هو 1902.
سان خوسي

سان خوسي (بالصبليونية: San José) هي لعاصيما د كوصطاريكا و اكبر مدينة فيها. جات ف لوسط د لبلاد، ما بين بزاف د الجبال، و لعلو ديالها هو 1170 ميطرو. تبنات سان خوسي ف 1738، و ولاّت هي لعاصيما د لبلاد ف 1823. تيسكنو فيها تقريبا 350. 000 واحد.
سانطو دومينݣو

سانطو دومينݣو (بالصبليونية: Santo Domingo) هي لعاصيما د لجمهورية د الدومينيكان و اكبر مدينة فيها. جات ف لجنوب د لبلاد، كيدوز فيها لواد د اوزاما، و كاطّل على لبحر د لكاريبي. هي اقدم مدينا ف لقارة د اميريكيا اللي باقا مسكونا تال دابا. تبنات ف عام 1496، ف لوقت د السفرات اللولا د كريسطوف كولومبوس. تيسكنو فيها تقريبا مليون ديال الناس. لمدينا لقديما د سانطو دومينݣو (لمدينا لستيعماريا) مسجّلا ف اللائحة ديال مواقع الترات لعالمي ديال ليونيسكو من 1990.
قنطرة

لقنطرة هيّا واحد لقلدة د لبني باش واحد طّريق تقدر تدوز فوق واد ولا واحد لبلاصة غارقة. لقنطرة خاصها تهزّ التقل لي كيدوز فوق منها داكشي علاش ف لعادة كاتكون مدعومة ب عمايد تحت منها. شكال. اقدم شكال ديال لقناطر كانو حجرات د لوطا (). نقدرو نقسّمو النواع د لقناطر على حساب لماطيرييل باش مصاوبين:
سانت جورجز

سانت جورجز (ب لينݣليزية: Saint George's) هي لعاصيما د ݣرينادا و اكبر مدينة فيها. جات ف لجنوب لغربي د لجزيرة، و كاطّل على لبحر د لكاريبي. تيسكنو فيها تقريبا 33. 000 واحد. لفرانساويين هوما اللي بناو سانت جورجز ف 1650. هي لعاصيما د لبلاد من لعام اللي ستاقلات فيه (1974)، و فيها اكبر مرسا و اكبر مطار ف ݣرينادا.
منصف الحداوي

منصف الحداوي (مزيود ف 21 اكتوبر 1964، توفى ف 15 ابريل 2024) كوايري مغريبي، لي كان كيلعب ف لمنتخب لوطني لمغريبي د كورة. منصف لحدّاوي كان ف الجيل الدهبي لي طلع لمرة اللولة ل الدور التاني ف كاس لعالم 1986. على مستوى لفراقي، كان لعب ف جمعية سلا، لاتحاد لبيضاوي، و اكاديميكا لبرتغالي. لكاريير. وخا كان ف التشكيلة ديال كاس لعالم 1986، بقى لبوطولة كلها ف لاحتياط. شارك تا ف كاس افريقيا 1986 لي جا فيها لمغريب الرابع، و لعب فيها تلاتة د لماتشات ضد الدزاير، لكاميرون، و لكوط ديڤوار.
ميشيل الكوبي

ميشيل الكوبي (مزيود ف 19 فبراير 1947 ف الدارلبيضا، توفى ف 7 نونبر 2024 ف ڤان، فرانسا) كان شوفور فرانساوي ديال الراسينݣ ف السبعينات. كان شارك جوج مرات ف تسابيق الطونوبيلات 24 ساعة ديال مانس. فشل باش يكمل ف النسخة ديال 1978 معا صحابو ف فرقة پرونوپتيا، پيير ايڤير و فيليپ سترايف. ف 1979 سالا ف الرتبة 21 معا ايڤير و ماكس كوهين ؤليڤار (لي كان لاعب ل صالح لمغريب) ف فرقة لامبريطا. كان ديما كيشارك ب طونوبيلات ديال شركة لولا كارز.
مونطيڤيديو

مونطيڤيديو (بالصبليونية: Montevideo) هي لعاصيما د ؤروڭواي و اكبر مدينة فيها. جات ف لجنوب ڭاع د لبلاد، و كاطّل على لمحيط لاطلسي، ف لبلاصة اللي كيصب فيها لواد د ريو دي لا پلاطا. تيسكنو فيها تقريبا 1. 3 مليون د الناس. تاسسات مونطيڤيديو ف 1726، و ولاّت هي لعاصيما ديال ؤروڭواي من 1828، و هو لعام اللي ستاقلات فيه من صبانيا. فيها اكبر مرسا و اكبر مطار ف لبلاد، و مبني فيها لمقر ديال ميركوسور. تكلاصات بزاف د لعوامات هي احسن مدينا يعيش فيها لواحد ف امريكا لجانوبية.
حزب الوحدة المغربية

حزب الوحدة المغربية كان حزب سياسي مغربي قديم، تاسس نهار 3 فبراير 1937 على يد محمد المكي الناصري بعدما تحلات كتلة العمل الوطني. هاد الحزب كان خدام بزاف ف المنطقة لي كانت تحت الحماية الصبليونية ف المغرب. و تحل ف عام 1960. حزب الوحدة المغربية كان كيتبع التيار القومي. الجورنالات. كان عند الحزب بزاف ديال المنشورات، منهم:
سلوڭي

السلوڭي ولاّ السلوڭي لمغريبي هو سلالة ديال الكلاب ديال الصيد، جاي من المغرب العربي و كيعترفو بيه المنظمة العالمية ديال الكلاب. هاد السلوڭي كيعيش فشمال افريقيا من قرون، و كاين بزاف ف المغرب. مازال الناس كيستعملوه ف الصيد و العسّة. خصايل. ماخصناش نخلطو هاد الكلب مع السلوقي لي كاين ف الخليج و الشرق الاوسط، ولا مع الكلب الافغاني. السلوڭي المغربي عندو جسم متوسط و شعرو قصير و رطب. الامازيغ و العرب ديال شمال افريقيا (المغرب، الجزائر، تونس، و ليبيا) رباو هاد الكلب باش يصيدو بيه القنان و الثعلب و الغزال و الحلوف. هاد لكلب قديم ف شمال افريقيا، كيجري مزيان و خفيف و كيقدر يجري مسافات طويلة. عندو عنق طويل و ودنين مدليين. الڭسدة ديالو و كراعيه فيهم عظم مبين و عضلات قوية. عندو ديل طويل و مقوس فاللخر. كيتميز بالخفة والدكاء، وجسمو متناسق. كرشو ضامرة، نظرو حاد، و عينيه كيبريو. كيجري بزاف، كيوصل حتى ل85 كيلومتر فالساعة ملي كيتبع الفريسة. كيكون سريع بزاف فوق الضهور ملي كيجري ورا الفريسة، وكينقص شوية فالهبطة.